b'\n_START_ARTICLE_\nOgro\xc5\xbeene rastline v slovenski Istri\n_START_PARAGRAPH_\nOgro\xc5\xbeene rastline v slovenski Istri obsegajo seznam nekaj najbolj ogro\xc5\xbeenih rastlinskih vrst v Slovenski Istri. To so ve\xc4\x8dinoma cvetnice oziroma travni\xc5\xa1ke rastline. Rde\xc4\x8di seznam Republike Slovenije zajema kar 342 taksonov, to je pribli\xc5\xbeno 12% slovenske flore._NEWLINE_Vsak dan je ve\xc4\x8d in ve\xc4\x8d tistih rastlinskih vrst, katerih obstoj je vse bolj vpra\xc5\xa1ljiv. To se dogaja predvsem zaradi naglih in radikalnih sprememb, ki jih s svojim delovanjem povzro\xc4\x8da \xc4\x8dlovek._NEWLINE_Ena od zna\xc4\x8dilnosti Slovenske Istre so nagle spremembe naravnih razmer kot posledica urbanizacije. Zaradi tega razloga in tudi zaradi specifi\xc4\x8dnih naravnih razmer je za Slovensko Istro zna\xc4\x8dilno visoko \xc5\xa1tevilo ogro\xc5\xbeenih rastlin. To so vrste, katerih \xc5\xa1tevil\xc4\x8dnost iz razli\xc4\x8dnih razlogov neprestano upada.'